લોન ભરવાની ક્ષમતા પગારનો ૬૦ વડે ગુણાકાર કરો એના મુજબ ગણવામાં આવતી હોય છે. એટલે કે જો પગાર ૧૦,૦૦૦ રૂપિયા છે તો છ લાખ રૂપિયાની લોન મળી શકે. અહીં મકાનની કુલ કિંમતના ૮૦ ટકા ભાગને ગણવામાં આવ્યો છે અને બાકીના વીસ ટકા લોન સિવાય ભરવાના રહેતા હોય છે. એટલે કે આ ઉદાહરણમાં બાકીના દોઢ લાખ રૂપિયા કૅશમાં ભરવાના હોય છે. આ રીતે જે મકાન સાડાસાત લાખ રૂપિયાની રેન્જમાં હોય એ ખરીદી શકાય. એમાં એકાદ-બે લાખ રૂપિયા તમારી જરૂરિયાત પ્રમાણે વધારી શકો છો. અંદાજ અનુસાર ૧૦થી ૧૫,૦૦૦ રૂપિયાનો પગાર ધરાવતી વ્યક્તિ મૅક્સિમમ ૧૨થી ૧૩ લાખ રૂપિયા સુધીની કિંમતની પ્રૉપર્ટી ખરીદી શકે છે.